Noregsheimsókn tíbetska friðarverðlaunahafans veldur titringi þar í landi . Forsvarsmenn sjávarútvegsins í Noregi vonast til þess að engir opinberir embættismenn taki á móti friðarverðlaunahafanum Dalai Lama þegar hann heimsækir Noreg í maímánuði . Þeir óttast aðgerðir gegn norskum sjávarafurðum í líkingu við þær sem gripið var til í kjölfar þess að kínverskum andófsmanni , Liu Xiaobe , voru veitt friðarverðlaun Nóbels árið 2010 . Kínversk stjórnvöld hafa tekið skýrt fram að þau líti á það sem örgrun við sig ef norsk stjórnvöld taki á móti Dalai Lama . Af hálfu skipuleggjenda heimsóknarinnar hefur verið óskað eftir því að forseti norska stórþingisins hitti Dalai Lama en hann hefur hafnað þeirri málaleitan . Í leiðara Fiskeribladet / Fiskaren í Noregi kveður við nokkuð annan tón en þar er það gagnrýnt harðlega að sjávarútvegurinn skuli setja viðskiptahagsmuni sína ofar mannréttindum . Tilefni heimsóknar Dalai Lama eru það að 25 ár eru liðin frá því að hann hlaut friðarverðlaun Nóbels .